شه‌فه‌ق نيوز/ ده‌مه‌و شه‌وه‌كى ئمڕوو ئاگر گه‌ورايگ له‌ چه‌ن كۆگايگ بازرگانى له‌ شار هه‌ولێر پايته‌خت هه‌رێم كوردستان كه‌فته‌وه‌.
له‌ى باوه‌ته‌و، سه‌رچه‌وه‌يگ له‌ وه‌رگرى شارستانى و شايه‌تحاڵه‌يل ئه‌را شه‌فه‌ق نيوز وتن: ئه‌و ئاگره‌ نزيكه‌ى چوار كۆگاى بازرگانى مادده‌يل يه‌ده‌ك سه‌ياره‌و ئامێره‌يل ماڵى و كاره‌بايى گرته‌سه‌و له‌ پشت فاملى مۆڵ له‌ شار هه‌ولێر.
سه‌رچه‌وه‌گه‌ هه‌ميش وت: په‌نج تيم وه‌رگرى شارستانى هه‌وڵ كوشاننه‌وه‌ى ئه‌و ئاگره‌ دانه‌، وه‌بى زانستن هووكاره‌يل كه‌فتنه‌وه‌ى ئاگره‌گه‌.
